b'\n_START_ARTICLE_\nLukket hovedl\xc3\xa6sion\n_START_PARAGRAPH_\nLukket hovedl\xc3\xa6sion er en type af traumatisk hjerneskade, hvor kraniet forbliver intakt. Lukkede hovedskader er den f\xc3\xb8rende d\xc3\xb8ds\xc3\xa5rsag hos b\xc3\xb8rn under 4 \xc3\xa5r og den mest almindelige \xc3\xa5rsag til fysisk handicap og kognitiv sv\xc3\xa6kkelse hos unge mennesker. Samlet set udg\xc3\xb8r lukkede hovedl\xc3\xa6sioner og andre former for mild traumatisk hjerneskade ca. 75% af de ansl\xc3\xa5ede 17 millioner hjerneskader, der forekommer \xc3\xa5rligt i USA. Hjerneskader s\xc3\xa5som lukkede hovedl\xc3\xa6sioner kan resultere i livslang fysisk, kognitiv eller psykisk sv\xc3\xa6kkelse og er dermed en af de allerst\xc3\xb8rste bekymringer i forhold til den offentlige sundhed.'